દેશની બીજી મોટી બેંક પીએનબીમાં થયેલા 11500 કરોડ રૂપિયાના કૌભાંડના આરોપી તેવા નિરવ મોદી અને મેહુલ ચોકસી પર ઇડી સતત તેની પકડ મજબૂત કરી રહી છે. ઇડીએ ગુરુવારે મેહુલ ચોકસી અને તેની સાથે જોડાયેલી કંપનીના 1217.20 કરોડ રૂપિયાની 41 સંપત્તિઓ જપ્ત કરી દીધી છે. મેહુલ ચોકસીની જે સંપત્તિઓ છે જેમ કે મુંબઇમાં 15 ફ્લેટ, 17 ઓફિસ, આંધ્ર પ્રદેશ અને મૈસર્સ હૈદરાબાદ જેમ્સ, કોલકત્તામાં એક શોપિંગ મોલ, અલીબાગમાં એક ફાર્મ હાઉસ અને મહારાષ્ટ્ર અને તમિલનાડુમાં એક 231 એકડની જમીન તેને જપ્ત કરવામાં આવી છે. તમને જણાવી દઇએ કે આ પહેલા ગત સોમવારે પણ નિરવ મોદી અને મેહુલ ચોકસીની ફર્મના 10થી વધુ એક્ઝીક્યૂટીવ વિરુદ્ધ લૂક આઉટ સર્ક્યૂલર જાહેર કરવામાં આવ્યો હતો.